wickkiey/tamil-wikipedia-markdown huggingface dataset:
# தகப்பன்சாமி



**தகப்பன்சாமி** (Thagappansamy) 2006 ஆம் ஆண்டு பிரசாந்த் மற்றும் பூஜா நடிப்பில் சிவ சண்முகம் இயக்கத்தில் திருச்சி கோபால்ஜி தயாரிப்பில் வெளியான தமிழ் திரைப்படம். படத்தின் இசையமைப்பாளர் சிறீகாந்து தேவா. தயாரிப்புப் பிரச்சனைகளால் இப்படம் தாமதமாக 28 திசம்பர் 2006 இல் வெளியானது.  

## கதைச்சுருக்கம்

கதிர்வேல் (பிரசாந்த்) தனது கிராமத்தின் தண்ணீர் தேவையை பூர்த்திசெய்ய முயற்சிக்கிறான். அவனது கிராமத்தில் தொடர்ந்து மழைப்பொழிவு தவறுவதால், வறட்சி நீடிக்கிறது. எனவே தண்ணீருக்காக ஒரு கிணறு வெட்ட மக்கள் முடிவுசெய்கிறார்கள். நிலத்தடி நீரைக் கணித்துச் சொல்லும் சண்முகத்தை (மகாதேவன்) அழைத்து வருகிறான். சண்முகத்தோடு அவன் மனைவியும், மகள் மரிக்கொழுந்தும் (பூஜா) வருகிறார்கள். எதிர்பாராவிபத்தின் காரணமாக சண்முகம் இறக்கிறார். தொடர்ந்து நீருக்காக செய்யும் முயற்சிகள் தோல்வியடைகிறது.  

தங்கள் வாழ்வாதாரத்தைக் காப்பாற்றிக்கொள்ள ஊர்மக்கள் அனைவரும் ஊரைவிட்டு வெளியேறும் கடினமான முடிவைக் கனத்த இதயத்துடன் எடுக்கின்றனர். ராஜஸ்தான் மாநிலத்திலுள்ள பண்ணைக்கு வேலைபார்க்கச் செல்கின்றனர். அங்கு சென்றபிறகுதான் தாங்கள் அனைவரும் அங்கே கொத்தடிமைகளாக 3 வருட ஒப்பந்தத்தின் அடிப்படையில் அழைத்து வரப்பட்ட விடயமும், அங்கிருந்து வெளியேற முடியாது என்பதும் அவர்களுக்குத் தெரியவருகிறது. ஓய்வின்றி கடினமான வேலைகள் அவர்களுக்குத் தரப்படுகிறது. நிலக்கிழாரான தாகூர் தாஸ் (வின்சென்ட் அசோகன்) அவர்களை உடல் மற்றும் மனரீதியாகக் கொடுமைப்படுத்துகிறான். அவனது சகோதரி (நமிதா) கதிர்வேலின் சாகசங்களால் ஈர்க்கப்பட்டு அவனை விரும்புகிறாள்.  

கதிர்வேல் அந்தக் கொடுமைகளில் இருந்து தன் கிராமத்தினரை எப்படி மீட்டான்? மரிக்கொழுந்தை திருமணம் செய்தானா என்பதே மீதிக்கதை.  

## நடிகர்கள்

- பிரசாந்த் - கதிர்வேல்
- பூஜா - மரிக்கொழுந்து
- நமீதா - ஸ்வப்னா
- வின்சென்ட் அசோகன் - தாகூர் தாஸ்
- மகாதேவன் - சண்முகம்
- கருணாஸ்
- தம்பி ராமையா
- பெசன்ட் ரவி
- பிரியங்கா

## தயாரிப்பு

அட்டகத்தி, மெட்ராஸ் படங்களின் இயக்குநர் பா. ரஞ்சித் இப்படத்தில் உதவி இயக்குநராகப் பணியாற்றினார்.  

## இசை

படத்தின் இசையமைப்பாளர் ஸ்ரீகாந்த் தேவா. படத்தின் பாடல்கள் 15 திசம்பர் 2005 இல் வெளியாகி ஒரு வருடத்திற்குப் பிறகே திரைப்படம் வெளியானது.  

| 1 | பணியாரம் சுட்டு | உதித் நாராயணன், மாலதி லக்ஷ்மன் |  |
| --- | --- | --- | --- |
| 2 | ஆரியமாலா | பலராம், சாதனா சர்கம் |  |
| 3 | சங்கு சக்கர | சங்கர் மகாதேவன் |  |
| 4 | காதல் முனிவா | அனுபமா, சத்யன் |  |
| 5 | ஆதி சிவனே | கருணாஸ், சின்னப்பொண்ணு, சிவ சண்முகம் |  |
| 6 | செம்பருத்தி (சிறுபாடல்) | முகேஷ் |  |
| 7 | ஆராரோ ஆரிரரோ | முகேஷ் |  |
| 8 | புட்டுக்கு (சிறுபாடல்) | கங்கா |  |
| 9 | பொறந்த மண்ணுல (சிறுபாடல்) | முகேஷ் |  |
| 10 | மழை பெய்யுது | பேபி வைசாலி |  |
| 11 | இருக்கன்குடி (சிறுபாடல்) | சின்னப்பொண்ணு | } |
# ஹாரியட் மார்டினோவ்



**ஹாரியட் மார்டினோவ் ** (Harriet Martineau, ; 12 ஜூன் 1802 &ndash; 27 ஜூன் 1876) பிரித்தானிய சமூகத் தத்துவவாதியும் விக் கட்சியின் எழுத்தாளரும் முதல் பெண் சமூகவியலலாளரும் ஆவார். மார்ட்டினோவ் பெண்ணியகண்ணோட்டத்திலிருந்து சமூகம், மதம், உள்நாடு பற்றிய பல சர்ச்சைக்குரிய பல கட்டுரைகளை எழுதியுள்ளார். மேலும் ஆகஸ்ட் காம்ட் எம்பவருடைய எழுத்துகளை மொழிபெயர்ப்பு செய்துள்ளார்.  

விக்டோரியா மகாராணி இளமையில் மார்டினோவின் படைப்புகளை விரும்பிப்படித்தார். 1838 இல் தனது முடிசூட்டு விழாவுக்கு மார்டினோவை அழைத்துள்ளார். இச்செய்திகளை மார்னிடோவ் தனது வாசகர்களுக்கு அவரே சுவைபட விவரித்து எழுதியுள்ளார். மார்டினோ தனது சொந்த எழுத்து அணுகுமுறை பற்றி "ஒரு சமுதாயத்தைப் படிக்கும்போது, முக்கிய அரசியல், மத மற்றும் சமூக அமைப்பு உள்ளிட்ட அனைத்து அம்சங்களிலும் கவனம் செலுத்த வேண்டும்" என்று எழுதினார். பெண்கள் நிலையை புரிந்து கொள்ள ஒரு முழுமையான சமூக பகுப்பாய்வு அவசியம் என்று அவர் நம்பினார்.  

புதின எழுத்தாளரான மார்கரெட் ஓலிபாந்த் என்பவர், "பிறவி விரிவுரையாளராகவும் அரசியல்வாதியுமான மார்ட்டினோ, அநேகமாக தனது தலைமுறையில் ஆண் அல்லது பெண்ணாக ஏதோவொரு தனிப்பட்ட பாலியல் ரீதியாக, குறைந்த அளவு பாதிப்பைக் கொண்டிருந்தார்” எனக்கூறுகிறார். இவரது தாயார் ஒரு கரும்பாலை மற்றும் பலசரக்கு வியாபாரியின் மகளாவார்.  

மார்டினோவின் குடும்பம் பிரஞ்சு ஹூகனாட் வம்சாவளியைச் சேர்ந்தது. மேலும் யுனித்தரியப் பார்வைகளை ஒப்புகொண்டு பின்பற்றியது. இவருடைய உறவினர் அறுவை சிகிச்சை நிபுனரான பிலிப் மெடோவ் மார்டினோவ்(1752–1829) ஆவார். இவருடைய பண்ணை மார்டினோவின் வீட்டிற்கு அருகிலேயே இருந்ததால், மார்டினோவ் இங்கு அதிக நேரத்தைச் செலவழித்தார். மற்றொரு உறவினரான பீட்டர் பின்ச் மார்டினோவ் ஒரு வணிகரும் வள்ளலும் ஆவார். மார்டினோவின் சகோதரர் ஜேம்ஸ் மார்டினோவ் ஒரு தத்துவவாதியும் ஆங்கில ஞானப்பரம்பரையைச் சேர்ந்த மத போதகரும் ஆவார். டயானா போஸ்ட்லித்வைட் என்பவருடைய கூற்றுப்படி, மார்டினோவ் தனது தாயாரோடு மிகக் குறைந்த அளவே அன்பும் அதே நேரத்தில் அவநம்பிக்கையும் கொண்டிருந்தார். அவருடைய பிற்கால எழுத்துகளில் இது வெளிப்பட்டது.
# பக்தி குல்கர்ணி


**பக்தி குல்கர்ணி** (*Bhakti Kulkarni*) என்பவர் ஓர் இந்திய சதுரங்க விளையாட்டு வீராங்கனை ஆவார் ). கோவாவைச் சேர்ந்த இவர் 1992 ஆம் ஆண்டு மே மாதம் 19 ஆம் நாள் பிறந்தார். 2012 ஆம் ஆண்டு இவர் ஒரு பெண்கள் சதுரங்க கிராண்டு மாசுட்டர் ஆனார் .  

## வாழ்க்கை வரலாறு

2011 ஆம் ஆண்டு நடைபெற்ற ஆசிய இளையோர் சதுரங்க சாம்பியன் பட்டப் போட்டியில் குல்கர்னி வெற்றி பெற்றார் .. 2013 இல் செக் குடியரசின் விசோனியாவில் நடைபெற்ற அனைத்துலக பெண்கள் சதுரங்க சாம்பியன் பட்டப் போட்டியில் முதல் இடத்தைப் பிடித்தார் .. 2016 ஆம் ஆண்டிலும் ஆசிய பெண்கள் சதுரங்கச் சாம்பியன் பட்டத்தை இவர் வெற்றி கண்டார் .  

2009, 2016 ஆம் ஆண்டுகளில் நடைபெற்ற ஆசிய குழு சாம்பியன் பட்டப் போட்டியில் இந்திய அணியின் சார்பாக குல்கர்னி கலந்து கொண்டு விளையாடினார். 2009 ஆம் ஆண்டு தனிநபர் பிரிவில் மட்டும் வெண்கலப் பதக்கத்தை இவர் கைப்பற்றினார் .
# கரோலின் அந்தோனிப்பிள்ளை

**கரோலின் அந்தோனிப்பிள்ளை** (*Caroline Anthonypillai*, அக்டோபர் 8, 1908 – சூலை 7, 2009) இலங்கையின் இடதுசாரித் தலைவர் ஆவார். இவருடைய கணவர், இலங்கைத் தொழிற்சங்க அமைப்பாளரும் இந்திய அரசியல்வாதியுமான எஸ். சி. சி. அந்தோனிப்பிள்ளை ஆவார். கரோலின், இடதுசாரி இயக்கத்தின் முன்னணி ஒளி என சில நேரங்களில் அழைக்கப்படுகிறார்.  

## இளமை
கரோலினின் இயற்பெயர் டொனா கரோலின் ரூபசிங்க குணவர்தனா என்பதாகும். இவர், 1908 அக்டோபர் 8 இல் இலங்கையின் அவிசாவளை எனுமிடத்தில் பிறந்தார். இவரது தந்தை டொன் யாக்கோலிசு ரூபசிங்க குணவர்தனா கிராமத் தலைவராகவும், பிரித்தானிய முகவராகவும் இருந்தார். கரோலினின் உடன் பிறந்தவர்கள் எட்டுப் பேர். இவருடைய சகோதரர் புகழ்பெற்ற இடதுசாரித் தலைவர்களில் ஒருவரான பிலிப் குணவர்தனா ஆவார். ஓர் இனவாதப் பிரச்சனையில் அவரது தந்தை பிரித்தானியர்களால் கைது செய்யப்பட்டதை அடுத்து, கரோலின் ஒரு பௌத்த பெண்கள் பள்ளியில் சேர்க்கப்பட்டார். அங்கு இவர் தேசியவாதக் கருத்துகளை அறியும் வாய்ப்புக் கிடைத்தது. படிப்பு முடிந்ததும் தனது கிராமத்திற்குத் திரும்பி புத்தப் பள்ளியில் கற்பித்தல் பணியில் ஈடுபட்டார்.  

அக்காலத்தில் தொழிலாளர் இயக்கத்தில் சேர விரும்பிய பல தமிழர்களில் ஒருவரான அந்தோனிப்பிள்ளை சிங்களம் கற்க விரும்பினார். அதற்காகக் கரோலினை நாடினார். அந்தோனிப்பிள்ளை தமிழ் கிறித்தவர்; கரோலின் சிங்கள பௌத்தர். அந்தோனிப்பிள்ளையை விட கரோலின் ஆறுவயது மூத்தவர்; ஆயினும் இருவரும் 1939 இல் திருமணம் செய்துகொண்டனர். இவர்களுக்கு நான்கு குழந்தைகள் உள்ளனர்.  

## போருக்கு முந்தைய செயல்பாடுகள்
கரோலின் 1931 இல், அரசியலில் ஈடுபடத் தொடங்கினார். அவரது சகோதரருக்கு தேர்தலில் போட்டியிட பெரும் உதவியாகவும் இருந்தார். இது சமூக நீதிக்கான அவரது உறுதிப்பாட்டை ஆழப்படுத்தியது. குடியேற்ர அரசாங்கத்தால் புறக்கணிக்கப்பட்ட இரண்டாம் உலகப் போரின் இலங்கைப் போர் வீரர்களுக்கு சமமான உரிமைகளைப் பெறுவதற்காக அவர் பல எதிர்ப்புப் பேரணிகளில் பங்கு கொண்டார். 1935 ஆம் ஆண்டில், இவருடைய சகோதரர்கள் ஹாரி, பிலிப், இராபர்ட் ஆகியோருடன் இணைந்து, இலங்கையின் முதல் அரசியல் கட்சியான லங்கா சமசமாஜக் கட்சியை நிறுவ உதவியாக இருந்தார். அந்தோனிப்பிள்ளையைத் திருமணம் செய்த பின்பு இருவரும் இலங்கையின் மலையகத்திற்குச் சென்று அங்குள்ள மலையகத் தமிழர்களின் தொழிலாளர் குழுக்களை ஒழுங்கமைத்தனர்.  

## போருக்குப் பிந்தைய செயற்பாடுகள்
போருக்குப் பின்னர், அந்தோனிப்பிள்ளையும் கரோலினும் மதுரைக்குத் திரும்பிச் சென்று, தொழிற்சங்க நடவடிக்கைகளில் ஈடுபட்டனர். மதுரையில், நெசவுத் தொழிலாளர்களின் நலனுக்காகப் பல ஆர்ப்பாட்டங்களில் ஈடுபட்டு, அவர்களுக்காகத் தொழிற்சங்கக் கோரிக்கைகளைப் பெற்றுக் கொடுத்தார்.
# மோனோசோடியம் பாசுபேட்டு



**மோனோசோடியம் பாசுபேட்டு** (*Monosodium phosphate*) என்பது சோடியம் டையைதரசன் பாசுபேட்டு (H2PO4−) எதிர்மின் அயனியுடன் சேர்ந்திருக்கும் ஒரு கனிம வேதியியல் சேர்மமாகும். இதை ஒற்றைக்கார சோடியம் பாசுப்பேட்டு, சோடியம் டையைதரசன் பாசுபேட்டு மற்றும் எம்.எசு.பி என்ற சுருக்கப் பெயர்களாலும் அழைப்பர். அறியப்படுகின்ற பல சோடியம் பாசுபேட்டுகளுள் ஒன்றான இதுவும் பொதுவான தொழிற்சாலை பயன்பாட்டு வேதிப்பொருளாகும். நீரிலி வடிவத்திலும் ஒற்றை மற்றும் இருநீரேற்று வடிவபாசுபேட்டுகளாகவும் மோனோசோடியம் பாசுபேட்டு காணப்படுகிறது .  

## தயாரிப்பு

பாசுபாரிக் அமிலத்தை பகுதி நடுநிலையாக்கல் வினையின் மூலம் மோனோசோடியம் பாசுபேட்டு தயாரிக்கப்படுகிறது. இச்சேர்மத்தின் காடித்தன்மை எண் (pKa) மதிப்பு 6.8-7.2 என கணக்கிடப்பட்டுள்ளது. இம்மதிப்பு pKa வை உறுதிப்படுத்தும்போது காணப்படும் இயற்பிய வேதியியல் தன்மைகளை அடிப்படையாகக் கொண்டதாகும் .  

169 °செல்சியசு வெப்பநிலைக்கு மேலாக மோனோ சொடியம் பாசுபேட்டை சூடுபடுத்தும்போது தொடர்புடைய சோடியம் அமில பைரோபாசுபேட்டு உருவாகிறது  

:2 NaH<sub>2</sub>PO<sub>4</sub> → Na<sub>2</sub>H<sub>2</sub>P<sub>2</sub>O<sub>7</sub> + H<sub>2</sub>O  

## பயன்கள்

உணவுகளிலும் நீரை தூய்மையாக்கும் செயல்முறையிலும் பாசுபேட்டுகள் பயன்படுகின்றன. இவ்வுப்பு போன்ற பல்வேறு வகையான சோடியம் பாசுபேட்டு கலவைகளை பயன்படுத்துவதன் மூலம் pH மதிப்பு பொதுவாகச் சரிசெய்யப்படுகிறது. சோடியம் குளோரைடு சமான அல்லது இ-மதிப்பு 0.49 என்றும் 4.5 பகுதி தண்ணீரில் இவ்வுப்பு கரையுமென்றும் கூறப்படுகிறது.  

### உணவு சேர்பொருள்

விலங்கு உணவுப் பொருள்கள், பற்பசைகள், ஆவியாக்கப்படும் பால் ஆகியவற்றில் மோனோ சோடியம் பாசுபேட்டு உணவு சேர் பொருளாகப் சேர்க்கப்படுகிறது. பாகுமை மிகுத்தல் முகவராகவும், பால்மமாக்கியாகவும் இச்சேர்மம் பயன்படுத்தப்படுகிறது.  

### மக்னீசியம் கண்டறிதல்

உப்புகளில் மக்னீசியம் உள்ளதாவென கண்டறியும் சோதனைகளில் மோனோ சோடியம் பாசுபேட்டு பயன்படுகிறது. மக்னீசியம் கலந்துள்ள ஓர் உப்புடன் அமோனியம் குளோரைடு, அமோனியம் ஐதராக்சைடு, மோனோசோடியம் பாசுபேட்டு ஆகியவற்றை நீரிய அல்லது நீர்த்த ஐதரோ குளோரிக் அமிலக் கரைசலுடன் சேர்த்து வினைபுரியச் செய்தால் வெண்மை நிற வீழ்படிவு தோன்றும். இவ்வாறு வீழ்படிவு தோன்றுவது மக்னீசிய அயனிகளின் இருப்பை தெரிவிக்கிறது.
# நேசனல் மெட்ரிக் மேல்நிலைப் பள்ளி



**நேசனல் மெட்ரிக் மேல்நிலைப் பள்ளி** என்பது தமிழ்நாட்டின் கோயம்புத்தூர் மாவட்டம், மேட்டுப்பாளையம், நேசனல் நகரில் செயற்பட்டுவரும் மெட்ரிக் மேல்நிலைப்பள்ளி ஆகும். இங்கு 12 ஆம் வகுப்புவரை வகுப்புகள் உள்ளன. 2003ஆம் ஆண்டில் தொடங்கப்பட்ட இந்தப் பள்ளியில் மாணவர்களின் திறனை வளர்க்கும் விதமாக இலக்கிய மன்றம், அப்துல்கலாம் அறிவியல் மன்றம், கணிணி ஆய்வகம், நூலகம் போன்றவை செயல்படுகின்றன.  

## இதனையும் காண்க
- கோயம்புத்தூர் மாவட்டத்திலுள்ள கல்வி நிலையங்கள்
# செயசிறீ காடில்கர் பாண்டே


**செயசிறீ காடில்கர் பாண்டே** (*Jayshree Khadilkar Pande*) என்பவர் ஓர் இந்திய சதுரங்க விளையாட்டு வீராங்கனை ஆவார். இவர் 1962 ஆம் ஆண்டு ஏப்ரல் மாதம் 25 ஆம் நாள் பிறந்தார். 1979 ஆம் ஆண்டு பெண் அனைத்துலக மாசுட்டர் என்ற பட்டம் இவருக்கு வழங்கப்பட்டது. இந்த தகுதியைப் பெற்ற முதலாவது இந்திய சதுரங்க வீராங்கனை என்ற பெருமை இவருக்கு உண்டு . இந்திய பெண்கள் சாம்பியன் பட்டத்தை நான்கு முறை செயசிறீ வென்றுள்ளார்  

.  

காடில்கர் சகோதரிகள் வசந்தி , செயசிறீ, ரோகிணி மூவரும் இந்திய பெண்கள் சதுரங்கச் சாம்பியன் பட்டப் போட்டிகளில் ஆதிக்கம் செலுத்தினர். போட்டிகளின் முதல் பத்தாண்டுகளில் அனைத்து பட்டங்களையும் இவர்களே வென்றனர் .
# லேடீஸ் அன்ட் ஜென்டில்வுமன்



**லேடீஸ் அன்ட் ஜென்டில்வுமன்** (*Ladies and Gentlewomen*) இது தமிழ் மொழியில் வந்துள்ள ஆவணப்படமாகும். மாலினி ஜீவரத்னம் இயக்கிய இதனை பா. ரஞ்சித் தயாரித்துள்ளார். ஓரினச் சேர்க்கையாளர்களின் வாழ்க்கை, காதல் மற்றும் தற்கொலை போன்றவற்றை இபடம் பேசுகிறது. இதில் இசையமைப்பாளர் ஜஸ்டின் பிரபாகரன் அவர்களுக்கான பாடல் ஒன்றை தந்துள்ளார். மேலும் தமயந்தி, குட்டி ரேவதி ஆகியோர் பாடல்களை எழுதியுள்ளனர்.  

## கதை
திஜா மற்றும் பிஜா ஆகிய இருவரின் வாழ்க்கையை இந்த ஆவணப் படம் விவரிக்கிறது, இராஜஸ்தானில் இருந்த ஓரினச் சேர்க்கையாளர்களின் கதையையும், தமிழ்நாட்டின் வாய்வழிக்கதையாக சொல்லப்பட்டு வந்த பாப்பாத்தி மற்றும் கருப்பாயி ஆகியவர்களைப் பற்றி பேசுகிறது.. சமூகத்தில் வாழும் சமூகச் செயல்பாட்டாளர்கள், பத்திரிக்கையாளர்கள், வழக்குரைஞர்கள் மற்றும் பொதுமக்கள் ஆகியோர்களில் அகனள், அகனன், ஈரர், திருனர் போன்றோர் உள்ளடங்கியிருப்பார்கள். ஓரினச் சேர்க்கையாளர்களை ஆணவக் கொலைகளிலிருந்து தடுப்பதும், அவர்களை விந்தையான மனிதர்களாக பார்க்காமலிக்கச் செய்வதும், அவர்களின் தற்கொலை முயற்சியைத் தடுப்பதுவுமே தனது முக்கிய நோக்கமென இயக்குநர் தெரிவித்திருந்தார்.  

## தயாரிப்பு
ஓராண்டுக்கும் மேற்பட்டு இதற்கான ஆராய்ச்சியில் ஈடுபட்டு முடிவில் இப்படத்தை முடிக்க மூன்றாண்டுகள் ஆகி விட்டதென இயக்குநர் தெரிவித்திருந்தார். ஓரினச் சேர்க்கையாளர்களின் இறப்பும், அவர்களின் வேதனையும் அனைவருக்கும் தெரியப்படுத்தப்பட வேண்டுமென்பதே தனது முக்கிய குறிக்கோளாக இருந்தது என அவர் மேலும் தெரிவித்தார்.. 85க்கும் மேற்பட்ட இது போன்ற விந்தையான பெண்களை தனது ஆராய்ச்சியில் சந்தித்ததாகவும், அவர்களில் பெரும்பாலோனோர் தங்களை வெளிப்படுத்திட விரும்பவில்லை எனவும் தெரிவிக்கிறார்.  

## விருதுகள்
நார்வே தமிழ்த் திரைப்பட விழாவில் சிறந்த ஆவணப்பட விருதினை பெற்றது. புனே பன்னாட்டு விந்தைத் திரைப்பட விழாவில் திரையிடுவதற்கு தகுதி பெற்றது. மேலும் உலக அளவில் பல பாராட்டுகளை இது பெற்றது. சென்னை பன்னாட்டு விந்தைத் திரைப்பட விழா, பெங்களூரு பன்னாட்டுவிந்தைத் திரைப்பட விழா, ஐதரபாத் பன்னாட்டு விந்தைத் திரைப்பட விழா போன்றவற்றில் இது பலரது பாராட்டையும் பெற்றது.  

;2017 சென்னை ரெயின்போ திரைப்பட விழா  
- வெற்றி: சிறந்த ஆவணப்படம்

;2017 நார்வே தமிழ்த் திரைப்பட விழா  
- வெற்றி: சிறந்த ஆவணப்படம்
# எஸ். பி. கே. மெட்ரிக் மேல்நிலைப் பள்ளி



**எஸ்.பி.கே. மெட்ரிக் மேல்நிலைப் பள்ளி** (*SPK Matriculation Hr.Sec.School*) என்பது தமிழ்நாட்டின், நாமக்கல் மாவட்டம், திருச்செங்கோட்டில் உள்ள ஒரு மேநிலைப் பள்ளியாகும்.  
இப்பள்ளியானது 2002 ஆண்டு துவக்கப்பட்ட பள்ளியாகும். 2018 ஆண்டு காலகட்டத்தில் இப்பள்ளியில் 1200 மாணவர்கள் பயின்று வருகின்றனர். இரு பாலருக்கும் தனித்தனி விடுதி வசதி உள்ளது.
# கீழ்க்கால் வெளியெலும்பு


**கீழ்க்கால் வெளியெலும்பு** கீழ்க்காலில் உள்ள இரு எலும்புகளில் மெல்லிய வெளி எலும்பு ஆகும். இது மேல் மற்றும் கீழ் கீழ்க்கால் எலும்பு மூட்டு மேலும் கணுக்கால் மூடில் பங்கு வகிக்கிறது. இது முழங்கால் மூடில் பங்குபெறவில்லை.  
## அமைப்பு
கீழ்க்கால் எலும்புகளில் இது மெல்லிய எலும்பு ஆகும். இது ஒரு நீளமான உருளை வடிவ எலும்பு ஆகும். இவ்வெலும்பு மேல் முனை, கீழ் முனை மற்றும் நடுவே தண்டு பகுதியை கொண்டது.  

## குருதி ஊட்டம்
கீழ்க்கால் வெளியெலும்பு தமக்கு தேவையான குருதி ஊட்டத்தை கீழ்க்கால் வெளியெலும்பு தமனி (ஆங்கிலம்:**Fibular artery**) மூலம் பெறுகிறது.
# ஐ ஸ்பிட் ஆன் யுவர் கிரேவ் (2010 திரைப்படம்)

***ஐ ஸ்பிட் ஆன் யுவர் கிரேவ்*** என்பது 2010 இல் வெளிவந்த அமெரிக்கத் திரைப்படம் ஆகும். இத்திரைப்படம் 1978 ஆம் ஆண்டு வெளியான *ஐ ஸ்பிட் ஆன் யுவர் கிரேவ்* திரைப்படத்தினை அதே பெயரில் மறு ஆக்கம் செய்வதாகும். இத்திரைப்படம் ஸ்டீவன் ஆர். மன்ரோ என்பவரால் இயக்கப்பட்டது.  

சாரா பட்லர், சாத் லிண்ட்பெர்கின், டேனியல் பிரஞ்சுஸ், ரோட்னி ஈஸ்ட்மன், ஜெஃப் பிரன்சன், மற்றும் ஆண்ட்ரூ ஹோவர்ட் ஆகியோர் இத்திரைப்படத்தில் நடித்திருந்தனர்.  

## நடிகர்கள்

- சாரா பட்லர் - ஜெனிபர் ஹில்ஸ்
- ரோட்னி ஈஸ்ட்மேன் - ஆண்டி
- டேனியல் பிரான்சிஸ் -ஸ்டான்லி
- ஜெஃப் பிரான்சன் ஜான் "ஜானி" மில்லர்
- ஆண்ட்ரூ ஹோவர்ட் ஷெரீஃப் ஸ்டோர்ச்
- சாட் லிங்பெர்க் என மத்தேயு, பிளம்பர்
- வால்டர் டிரேசி - ஏர்ல்
- மேல்லி மில்லிங்கன் - திருமதி. ஸ்டோர்ச், ஷெரிப் மனைவி
- சாக்சன் ஷார்பினோ ஷெரிப் மகள்
- அம்பர் விடியல் லாந்துரம் வாயு நிலையத்தில் வேலைசெய்யும் பெண்

## தொடர்கள்
இத்திரைப்படத்தின் தொடர்ச்சியாக *ஐ ஸ்பிட் ஆன் யுவர் கிரேவ் 2* என்ற படம் வெளியிடப்பட்டது. ஸ்டீவன் ஆர். மன்றோ இத்திரைப்படமத்தை இயக்கியுள்ளார். செப்டம்பர் 20, 2013 அன்று இத்திரைப்படம் வெளிவந்தது.  

## ஆதாரங்கள்
# முழங்காற்சில்லு



**முழங்காற்சில்லு** முழங்கால் மூட்டின் ஒரு பகுதியாகும். இது தொடை எலும்பின் கீழ் முனையில் அமைந்துள்ளதால் முழங்கால் மூட்டின் முன்புற மூட்டு பகுதி பாதுகாக்கப்படுகிறது. இது ஒருசில பாலூட்டிகளைத் தவிர்த்து மற்ற எல்லா பாலூட்டிகளிலும் காணப்படுகிறது.  

## அமைப்பு
இது சில்லு வகை சிறுவெலும்பு ஆகும். முழங்காற்சில்லு முக்கோண வடிவம் கொண்டது. இதன் கூம்பு வடிவம் கீழ்நோக்கி அமைந்துள்ளது.
# மேரி கார்ட்ரைட்



**டேம் மேரி லூசி கார்ட்ரைட்** (Mary Cartwright) (திசம்பர் 17, 1900 - ஏப்ரல் 3, 1998) பிரித்தானிய கணிதவியலாளர். இவர் ஜெ. இ. லிட்டில்வுட்டுடன் சேர்ந்து ஆய்வு செய்த முதல் பெண் கணிதவியலாளர். அந்த தேற்றம் தற்பொழுது ஒழுங்கின்மை கோட்பாடு என அழைக்கப்படுகிறது. இவர் கல்வி கற்கும் பொழுது பல தேற்றங்களுக்கு ஏராளமான தீர்வுகளைக் கண்டுபிடித்துள்ளார். அவற்றில் பட்டாம்பூச்சி விளைவு ஒரு எடுத்துக்காட்டாக உள்ளது.  

## இளமைப் பருவம் மற்றும் கல்வி
கார்ட்ரைட் ஐன்ஹொ, நார்தாம்டன்ஷிரெ, ஐன்ஹொவில் பிறந்தார். இவரது தந்தை வில்லியம் டிங்பை கார்ட்ரைட் தேவாலயத்தில் பணிபுரிந்து வந்தார். இவருடன் பிறந்தவர்கள் நான்கு பேர். ஜான் (பிறப்பு 1896), நிகெல் (பிறப்பு 1898), ஜேன் (பிறப்பு 1905) மற்றும் வில்லியம் (பிறப்பு 1907). இவர் லெமிங்டன் உயர்நிலைப் பள்ளியில் ஆரம்பக் கல்வி பயின்றார்.(1912–1915) பிறகு, பாஸ்கொம்பே, கிராவெலி மனார் பள்ளியிலும், கோடோல்பின் பள்ளியிலும் உயர் கல்வி பயின்றார்(1915-1919).  

செயின்ட் ஹக்ஸ் கல்லூரி, ஆக்சுபோர்டில் கணிதம் பயின்று 1923இல் முதல் வகுப்பில் தேர்ச்சியடைந்தார். 1928 ஆம் ஆண்டில் ஆக்ஸ்போர்டில் முனைவர்பட்டம் பெறுவதற்கு முன், அவர் பக்கிங்ஹாம்ஷையரில், வொய்கெம்பே அபே பள்ளியிலும், வோர்செஸ்டரில் ஆலிஸ் ஒட்லி பள்ளியிலும் கற்றுக்கொண்டார்.  

## தொழில்

1936இல் கார்ட்ரைட் கிரிட்டன் கல்லூரியில் கணித ஆராய்ச்சியாளராகப் பணிபுரிந்தார். 1938இல் தனது ஆராய்ச்சியில் பெரும் தாக்கத்தை ஏற்படுத்திய புதிய திட்டத்தில் பணிபுரிந்தார். அப்போது அறிவியல் மற்றும் தொழில்துறை அறிவியல் ஆராய்ச்சித் துறையிலிருந்து சில வகையீட்டு சமன்பாடுகளை மாதிரி வானொலி மற்றும் ரேடார் சேவைக்காக குறிப்பாணை அனுப்பியது. அவர்கள் இலண்டனிலுள்ள கணித அமைப்பை அணுகி இச் சமன்பாடுகளைத் தீர்க்கவல்ல கணிதவியலாளர்களின் உதவியை நாடியது. கார்ட்ரைட் இதில் விருப்பங்கொண்டு அச் சமன்பாடுகளைத் தீர்க்க முயன்றார். ஆனால் அதில் மறைந்துள்ள உட்கருத்துகள் தெரியாததால் லிட்டில்வுட்டின் உதவியை நாடினார். அவர்கள் இருவரும் சேர்ந்து ஆய்வு மேற்கொண்டு தீர்வுகளை அடைந்தனர்.  

1945இல் ஹெர்மைடின் விகிதமுறா எண் ¶ (பை) தேற்றத்தை எளிமைப்படுத்தினார். அவருடைய இந்த பங்களிப்பு "சயின்டிபிக் இன்பெரன்ஸ்" என்னும் புத்தகத்தில் அரோல்டு ஜெப்ரீசு' என்பவரால் எழுதப்பட்டது. 1947இல் ராயல் சமூகத்தின் உறுப்பினராகத் தேர்ந்தெடுக்கப்பட்டார். இதனால் அந்த அமைப்பின் முதல் பெண் கணிதவியலாளர் என்ற பெருமை அவருக்கு கிடைத்தது.  

## இறப்பு
இவர் 1998இல் 'மிட்ஃபீல்டு லாட்ஜ் மருத்துவமனை, கேம்பிரிட்சுவில் இறந்தார்.
# போத்தா பிரத்தியுசா



**போத்தா பிரத்தியுசா** (*Bodda Pratyusha*) என்பவர் இந்தியவைச் சேர்ந்த சதுரங்க வீராங்கனை ஆவார் . இவர் ஆந்திரப்பிரதேச மாநிலம், கிழக்கு கோதாவரி மாவட்டத்திலுள்ள துனி என்ற நகரில் 1997 ஆம் ஆண்டு பிறந்தார். இந்நகரிலுள்ள சிறீ பிரகாசு வித்யா நிகேதனில் கல்வி கற்றார். 2012 ஆம் ஆண்டு இந்திய சதுரங்க சாம்பியன் பட்டப் போட்டியின் 17 வயதுக்கு உட்பட்டோர் பிரிவில் சாம்பியன் பட்டம் பெற்றார் . 2015 ஆம் ஆண்டு ஏப்ரல் மாதத்தில் பெண்கள் அனைத்துலக மாசுட்டர் என்ற பட்டத்தையும் வென்றார் .  

2016 சூன் மாதத்தின் நிலவரப்படி பிடே வழங்கும் உலக தரவரிசை புள்ளிகள் பிரதியுசாவிற்கு 2346 என இருந்தது. கோனேரு அம்பி, துரோணவள்ளி அரிகா மற்றும் இலட்சுமி சாகிட்டி ஆகியோரை அடுத்து போத்தா பிரதியுசா நான்காவதாக பெண்கள் அனைத்துலக மாசுட்டர் பட்டம் வென்ற தெலுங்குப் பெண்ணாகக் கருதப்படுகிறார் . என்.வி.எசு. இராம இராசு இவருக்குப் பயிற்சியாளராக இருக்கிறார்.
# கணுக்கால் எலும்பு



ஒரு பாதத்தில் கணுக்கால் எலும்புகள் கூட்டமைப்பில் 7 எலும்புகள் உள்ளடைக்கியது. இவைகள் கீழ்க்கால் எலும்புகளின் கீழ்முனைக்கும் அனுகணுக்கால் எலும்புகளுக்கும் இடையே அமைந்துள்ளது. கணுக்கால் எலும்புகள் நடு பாதத்தையும், குதியையும் உருவாக்குகிறது. சில உயிரினங்களில் எண்ணிக்கை மாற்றமோ அல்லது எலும்புகள் இணைந்தோ காணப்படுகிறது.
# திருநாதர் குன்றுகள்

**திருநாதர் குன்றுகள்**, தமிழ்நாட்டின் விழுப்புரம் மாவட்டம், செஞ்சி வட்டம், செஞ்சிக் கோட்டைக்கு வடக்கே உள்ளது. இம்மலையை சிறுகடம்பூர் மலையென்றும், இப்பகுதியை சிம்மபுரி என்றும் அழைப்பர். திருநாதர் குகைக் குன்றுகளில் கிபி 4 - 5-ஆம் நூற்றாண்டுகளில் சமணர்களின் 24 தீர்த்தங்கரர்களின் அமர்ந்த நிலை இரண்டடுக்குச் சிற்பங்களும், முதிர்ந்தநிலை பிராமி எழுத்துமுறையிலிருந்து, வட்டெழுத்தாக தமிழ் எழுத்துகள் வளர்ந்த, மாறுதல் அடைகிற காலகட்டத்தைச் சேர்ந்த கல்வெட்டு இங்குதான் முதன்முதலில் காணப்படுகிறது. இச்சமணத் தலத்தை தமிழ்நாடு அரசு தொல்லியல் துறை பராமரிக்கிறது.  

## தமிழுக்கு எழுத்தைத் தந்த மலை
மலையின் சிறப்பாக, ‘ஐ’ எனும் தமிழ் எழுத்து, திருநாதர்குன்று கல்வெட்டில்தான் முதலில் காணப்பட்டது..இதனால் இம்மலை தமிழுக்கு எழுத்து தந்த மலை எனும் சிறப்பு பெற்றது. . இங்குள்ள ஒரு கல்வெட்டு,சந்திரநந்தி ஆசிரியர் எனும் சமணத்துறவி 57 நாட்கள் உண்ணா நோன்பிருந்து வீடுபேறு பெற்றார் என்கிறது.  
மற்றொரு கல்வெட்டு, இளையபட்டாரகர் எனும் சமணத்துறவி முப்பது நாட்கள் உண்ணாநோன்பிருந்து உயிர் துறந்தார் என்கிறது. சமீபத்தில் காணப்பட்ட கல்வெட்டு கோயிலில் விளக்கேற்ற நானூறு ஆடுகள் தானம் தரப்பட்டதாகத் தெரிவிக்கிறது.
# ஸ்ரீ ராம ராஜ்யம்



***ஸ்ரீ ராம ராஜ்யம்*** என்பது 2011 இல் தெலுங்கு மொழியில் வெளியான இந்து பக்தித் திரைப்படம் ஆகும். சிறீ சாய் பாபா தயாரிப்பு நிறுவனம் இப்படத்தை தயாரித்திருந்தது.  

பாபு என்பவர் இப்படத்தை இயக்கியுள்ளார். இப்படத்தில் நந்தமூரி பாலகிருஷ்ணா, நயன்தாரா ஆகியோர் முக்கிய கதாபாத்திரங்களில் நடித்திருக்கின்றனர். அக்கினேனி நாகேஸ்வர ராவ், மேகா சிறீகிந்த், ரோஜா செல்வமணி போன்றோர் நடித்திருந்தனர். இளையராஜா இப்படத்திற்கு இசையமைத்துள்ளார்.  

இத்திரைப்படம் இந்து சமய இதிகாசங்களுள் ஒன்றான இராமாயணத்தை கதைக்களமாக கொண்டது.  

## நடிகர்கள்

- அக்கினேனி நாகேஸ்வர ராவ் - வால்மீகி
- நந்தமூரி பாலகிருஷ்ணா - இராமர்
- நயன்தாரா - சீதை
- மேகா சிறீகாந்த் - இலட்சுமணன்
- கே. ஆர். விஜயா - கோசலை
- ரோஜா செல்வமணி - பூமாதேவி
- முரளி மோகன் மகந்தி - சனகன்
- எம். பாலய்யா - வசிட்டர்
- பிரம்மானந்தம்-
- விந்து தாரா சிங் - அனுமன்
- அமஞ்சி வெங்கட சுப்ரமணியம் - நாரதர்
- சமீர் - பரதன்
- சுதா - சனகரின் மனைவி
- மாஸ்டர் கௌரவ் - இலவன்
- மாஸ்டர் தனுஸ் குமார் -குசன்
- மாஸ்டர் பவன் சிறீ ராம் - குழந்தை அனுமன்
- சனா - கைகேயி
- ஹேமா
- நாகினீடு
- ரகுநாத் ரெட்டி

## ஆதாரங்கள்
# கோவெலமுடி ராகவேந்திர ராவ்



**கோவெலமுடி ராகவேந்திர ராவ்** (பிறப்பு: 23 மே 1941) என்பவர் இந்தியத் திரைப்பட இயக்குநர், தயாரிப்பாளர், திரைக்கதை எழுத்தாளர் மற்றும் நடன இயக்குநர் போன்ற பலதுறை வல்லுனர். தெலுங்குத் திரையுலகிலும், பாலிவுட், கன்னடத் திரையுலகிலும் பணியாற்றியுள்ளார். நந்தி விருதினை ஏழு முறையும், தென்னிந்திய பிலிம்பேர் விருதுகளை ஐந்து முறையும், இரு முறையும் சினிமா விருதுகளையும் பெற்றுள்ளார். மேலும் தென்னிந்திய சர்வதேசத் திரைப்பட விருதினையும் பெற்றுள்ளார்.  

## விருதுகள் மற்றும் பெருமைகள்
;நந்தி விருது  
- என்டிஆர் தேசிய விருது - 2015
- தெலுங்கு சினிமாவுக்கு வாழ்நாள் பங்களிப்புக்காக பி.என் ரெட்டி தேசிய விருது (2009)
- சிறந்த இயக்குனருக்கான நந்தி விருது&nbsp;– *அன்னமய்யா* (1997)
- சிறந்த திரைப்படத்திற்கான நந்தி விருது (இயக்குநர்)&nbsp;– *அன்னமய்யா* (1997)
- நடிகை சிறந்த நடன இயக்குநர்&nbsp;– *பெல்லி சந்தடி* (1996)
- சிறந்த இயக்குனருக்கான நந்தி விருது&nbsp;– *பெல்லி சந்தடி* (1996)
- சிறந்த இயக்குநர்&nbsp;– *அலரி பிரியுடு* (1993)
- சிறந்த இயக்குநர்&nbsp;– *பொப்லி பிராமணா* (1984)

;தென்னிந்திய பிலிம்பேர் விருதுகள்  
- சிறந்த இயக்குனருக்கான பிலிம்பேர் விருது - தெலுங்கு&nbsp;– *பிரேமா லெஹாலு* (1977)
- சிறந்த இயக்குநர்&nbsp;– *ஜகத்கா வீரடு அத்லோகா சுந்தரி* (1990)
- சிறந்த இயக்குநர்&nbsp;– *அலரி பிரியுடு* (1993)
- சிறந்த இயக்குநர்&nbsp;– *அன்னமய்யா* (1997)
- தென்னிந்திய பிலிம்பேர் வாழ்நாள் சாதனையாளர் விருது (2002)

;ஐஐஎப்ஏ உற்சவம்  
- இந்திய சினிமாவுக்கு சிறந்த பங்களிப்பு (2017)

;தென்னிந்திய சர்வதேசத் திரைப்பட விருதுகள்  
- வாழ்நாள் சாதனையாளர் விருது (2014)

;சினிமா விருதுகள்  
- வாழ்நாள் சாதனையாளர் விருது&nbsp;– (2012)
- சிறந்த திரைப்படம் (Jury)&nbsp;– *சீரடி சாய்*&nbsp;– (2013)

;மற்ற விருதுகள்  
- அலு ராம லிங்கையா விருது (2016)

## ஆதாரங்கள்
# சிரியானி அமரசேன



**கலசுரி** **சிரியானி** **அமரசேன (**sriyani amarsena) இலங்கையைச் சேர்ந்த தயாரிப்பாளரும், நடிகையும் ஆவார். இவர் லெஸ்டர் ஜேம்ஸ் பீரிஸின் திரைப்படங்களான *கொலு ஹடவத்த,* *தேச நிசா* மற்றும் *அகசின் பொலவத* ஆகிய திரைப்படங்களில் நடித்திருக்கின்றார்.  

ஐம்பதுக்கும் மேற்பட்ட சிங்கள திரைப்படங்களில் நடித்திருக்கின்றார். 1993 ஆம் ஆண்டு *கலுகெவ* திரைப்படத்திற்காக சரசவிய விருதை பெற்றார். முன்னால் பத்திரிகையாளர் ஆர்தர். யூ. அமரசேன என்பவரை இவர் திருமணம் முடித்தார்.  

## வாழ்க்கை
சிரியானி அமரசேன 1944 ஆம் ஆண்டு பிறந்தார். பலகும்பர ஹேரத் முதியன்சலாகே சிரியானி வீரகோன் குமரிஹாமி என்பது இவரது முழுப் பெயராகும். சிரியானி அமரசேன என்ற பெயரால் அறியப்படுகின்றார். சிரியானி தனது ஆரம்பக் கல்வியை மீதொடமுல்ல கல்லூரியிலும் பின்பு மூசயொஸ் கல்லூரியிலும் மற்றும் கொழும்பில் உள்ள கௌதமி மகளிர் வித்தியாலயத்திலும் கற்றார். இவர் பாடசாலையில் கற்கும் போதே *ஹதர பீரி கதாவ* மற்றும் *கொஹேத* *யன்னே ருக்மணி* ஆகிய நாடகங்களில் நடித்திருக்கின்றார்.  

பகனசோமா ஹெட்டியாரச்சி இயக்கிய *விங்ஸ் ஓவர்* என்ற திரைப்படமே இவரது முதல் திரைப்படம் ஆகும். பின்பு டி. பி. நிகல் சின்கா இயக்கிய *கெடி கதாவ* என்ற குறும்படத்தில் நடித்தார். சிரியானி அமரசேன நடித்த முதல் மேடை நாடகம் பி. டி. எல். பெரேராவின் *தம்மன்னா* என்ற மேடை நாடகமாகும். குணவர்த்தனேயின் *நாரிபன* என்ற மேடை நாடகத்தில் தயானந்தவின் புதல்வியாக நடித்தமையால் புகழ்பெற்றார். *ஹிதா ஹெந்தா அம்மன்டி என்ட் வெஸ் முஹு*னு என்ற மேடை நாடகத்திலும் பாத்திரமேற்றிருக்கிறார்.  

சிரியானி அமரசேன 1968 ஆம் ஆண்டு *கொலு ஹடவத* என்ற வெற்றித் திரைப்படத்தில் நடித்தமையால் சினிமாத்துறையில் பிரபலமானார். *தேச நிசா, அகசின் பொலவட, விகாரயா என்ட் மக கெதர* ஆகிய திரைப்படங்களில் நடித்திருக்கின்றார். *கல்யாணி கங்கா* மற்றும் *ரத்தரங்* ஆகிய திரைப்படங்களில் நடித்தமை நேர்மறை விமர்சனங்களை பெற்றுத்தந்தது.  

## திரைப்படங்கள்

- 1968 - கொலு ஹதவத அஸ் சம்பா
- 1970 - பெனவா நிதா
- 1970 - பிரியங்கா
- 1971 - ஹதர தெனம சூரயோ
- 1971 - சீயே நொதுவ
- 1973 - அபராதய சக தடுவோம
- 1974 - சாந்தி
- 1974 - சாகரிகா
- 1974 - சிகசுனா
- 1974 - கல்யாணி கங்கா
- 1975 - ஒபய் மமய்
- 1975 - தரங்க
- 1975 - லஸ்ஸன கெல்லே
- 1975 - தேச நிசா அஸ் சுந்தரி
- 1975 - ரத்தரன் அம்மா அஸ் நந்தா
- 1976 - மங்கலா
- 1976 - ரன் திலக
- 1977 - நிவன கின்னா
- 1977 - யளா இபதே
- 1977 - சிகுரு தசவ
- 1977 - ஹிதுவொத் ஹிதுவமி
- 1978 - அஸ்ஹ தசின்
- 1978 - அகசின் பொலவட அஸ் வினிதின்
- 1978 - ஹித மிதுரா
- 1978 - குமார குமரியோ
- 1978 - சன்ட வத ரன்தரு
- 1978 - செலி நக வலவ்வோ
- 1978 - வீர புரன் அப்பு
- 1979 - சருங்கலயா
- 1979 - ராஜ கொல்லோ
- 1979 - எக ஹிதா
- 1979 - ரோச மல் துனக்
- 1979 - அக்கே மட அவசரய்
- 1980 - காஞ்சனா
- 1980 - மல் கெகுலு
- 1981 - சூரிய காந்த
- 1981 - சதர பெரனிமிதா
- 1982 - ரகசக் நதி ரகசக்
- 1982 - மக கெதர அஸ் அனுலா
- 1982 - பரமிதா
- 1982 - யஹலு யஹ்லி
- 1983 - ரன் மினி முது
- 1983 - சந்திரா
- 1983 - நிலியகட பென் கலிமி
- 1983 - சுபோதா
- 1984 - பினரே சக சுது பண்டா
- 1984 - மத்தும பண்டார
- 1982 - ஹலோ சயாமா
- 1986 - யலி ஹம்முவென்ன
- 1987 - ரஜ வெடகாரயோ
- 1987 - வீரகயா அஸ் சரோஜினி
- 1987 - அஹ்னிசா
- 1988 - அம்மே ஒப நிசா
- 1988 - அங்குலிமல
- 1988 - சடனா
- 1990 - தேச மல் பிபிலா நடிகை தயாரிப்பாளர்
- 1991 - கொழு முகுது குனாட்டுவ
- 1991 - பம்பர கல்ப்பே
- 1992 - குலகெயா
- 1995 - எதத் சண்டிய அதத் சண்டியா
- 1996 - சபே மிதுரா
- 1997 - தாரன்யா நடிகை தயாரிப்பாளர்
- 1997 - துவட மவக மிஸா
- 1997 - விஜயகரஹானயா
- 2003 - லி கிரி கந்துலு
# நகக்‌ஷதங்கள் (திரைப்படம்)



**நகக்‌ஷதங்கள்** (Nakhakshathangal) 1986 ஆம் ஆண்டு வெளிவந்த மலையாள மொழித்திரைப்படம் ஆகும். இதன் கதை, மற்றும் திரைக்கதை உருவாக்கியவர் எம். டி. வாசுதேவன் நாயர் ஆவார். இப்படத்தின் இயக்குநர் ஹரிஹரன் ஆவார். இப்படத்தில் நடித்தற்காக நடிகை மோனிஷாவுக்கு சிறந்த இளம் நடிகைக்கான விருது கிடைத்தது.  

## கதை
குருவாயூர் கோவிலில் தன் மாமாவுடன் (திலகன்) பிரார்த்தனைக்காக வரும் 16 வயது பையனுக்கு (வினீத்) வயதான முதலாளியம்மாவின் துணைக்கு வந்திருக்கும் பெண்ணுடன் (மோனிஷா உண்ணி) அறிமுகம் கிடைக்கிறது. தன் மாமா கொடுக்கும் துன்பம் தாங்காமல் நம்பூதிரியின் (பி. ஜெயச்சந்திரன்) துணையுடன் அப்பெண்ணின் ஊருக்கே சென்று கல்லூரியில் படிக்கிறான். பின்னர் நம்பூதிரி இவனைமட்டும் விட்டுவிட்டு சென்றுவிட அப்பெண்ணின் முதலாளியின் வீட்டில் வேலைசெய்து கொண்டே படிக்கிறான். பல வேலைகளில் சாதூரியமாக நடந்துகொள்வதுகண்டு அந்த வீட்டு முதலாளியே படிக்கவைத்து தன் காது கேட்காத, பேசமுடியாத பெண்ணுக்கு (சலீமா) இவனைக் கேட்காமலே திருமணம் நிச்சயிக்கிறார். ஆனால் அவன் வேலைசெய்யும் பெண்ணின் மேல் காதல் கொண்டுள்ளான் என்று தெரிந்து திட்டுகிறார். முதலாளியின் மகள் வேலைக்காரப் பெண்ணுக்காக விட்டுக்கொடுக்கிறாள். அதே நேரத்தில் வேலைக்காரப்பெண் முதலாளி மகளுக்காக விட்டுக்கொடுக்கிறாள். ஆனால் கடேசியில் சோகத்தில் முடிகிறது. இது ஒரு முக்கோணக்காதல் கதையாகும்.  

## விருதுகள்
**1987 தேசிய திரைப்பட விருதுகள் **  
- சிறந்த இளம் வயது நடிகை மோனிஷா உண்ணி
- சிறந்த பெண் பின்னணிப் பாடகருக்கான தேசியத் திரைப்பட விருது - சித்ரா
# வம்சி பைடிபைலி



**வம்சி பைடிபைலி** (வம்சி) (பிறப்பு 27 ஜூலை 1979) என்பவர் தெலுங்குத் திரைப்பட இயக்குனராவார். இவர் 2010 இல் *பிருந்தாவனம்* திரைப்படத்தினை இயக்கினார். அதன் மூலம் பிரலமானவாரக அறியப்படுகிறார்.  

*யுவடு* (2014) & *தோழா* (2016) போன்ற திரைப்படங்களை இயக்கியுள்ளார். இவர் சிறந்த திரைப்பட இயக்குனருக்கான பிலிம்பேர் விருதினை வென்றவர்.  

இவர் இந்தியாவில் நிர்மல் மாவட்டம் தெலங்காணா என்ற இடத்தில் பிறந்தார். மென்பொருள் துறையில் பணியாற்றிய பின்பு 2002 இல் ஈஸ்வர், 2004 இல் வர்சம், மாஸ்,பத்ரா போன்ற திரைப்படங்களில் துணை இயக்குனராகப் பணியாற்றினார்.  

2007 இல் முன்னா என்ற திரைப்படத்தினை முதன்முதலாக இயக்கினார். 2010 இல் பிருந்தாவனம் என்ற திரைப்படத்தினை இயக்கினார். இப்படம் பெரும் புகழ் பெற்றுத்தந்தது. 2013 இல் *யுவடு*, 2016 இல் *தோழா* போன்ற படங்களை இயக்கினார்.  

## திரைப்படம்

### இயக்குநர்
| 2007 | *முன்னா* | தெலுங்கு | ஹாரிஸ் ஜயராஜ் |  |
| --- | --- | --- | --- | --- |
| 2010 | *பிருந்தாவனம்* | தெலுங்கு | தமன் |  |
| 2014 | *யுவடு* | தெலுங்கு | தேவி ஸ்ரீ பிரசாத் |  |
| 2016 | * தோழா* | தெலுங்கு / தமிழ் | கோபி சுந்தர் |  |
| 2019 | *மகரிஷி* | தெலுங்கு | தேவி ஸ்ரீ பிரசாத் |  |
| 2023 | வாரிசு | தெலுங்கு / தமிழ் | தமன் | } |
# விக்ரம் குமார்


**விக்ரம் கே. குமார்** என்பவர் இந்தியத் திரைப்பட இயக்குநர் ஆவார். இவர் தெலுங்கு,தமிழ், இந்தி திரைப்படத்துறைகளில் படங்களை இயக்கியுள்ளார்.  

சென்னை கிறித்துவக் கல்லூரியில் பட்ட படிப்பை முடித்தார். 1997 இல் இயக்குநர் பிரியதர்சன் என்பவரிடம் துணை இயக்குநராக இணைந்தார்.  
சந்திரலேகா என்ற திரைப்படத்திலும், டோலி சஜா கி ரக்னா. ஹேரா ஃபெரி திரைப்படத்திலும் துணை இயக்குநராகப் பணியாற்றினார்.  

1998 இல் சைலண்ட் ஸ்க்ரீம் என்ற திரைப்படத்தினை முதன்முதலாக இயக்கினார். இத்திரைப்படம் சிறந்த சுயமுன்னேற்றத்திற்கான திரைப்படத்திற்கான தேசிய விருது பெற்றது.  

2001 இல் பெரியதிரை திரைப்படமாக தெலுங்கில் இஸ்டம் திரைப்படத்தினை இயக்கினார். இப்படத்தில் சிரேயா சரன் அறிமுகமானார்.*யாவரும் நலம்* (13பி) என்ற திகில் திரைப்படத்தினை நடிகர் மாதவனை நாயகனாக வைத்து இந்தி மற்றும் தமிழ் மொழிகளில் தந்தார்.  

யாவரும் நலம் படத்தின் வெற்றியைத் தொடர்ந்து, அதிர்ஸ்டசாலி என்ற பெயரில் அதன் தொடர்ச்சியை எடுக்க திட்டமிட்டார். அப்படத்தின் நாயகனாக மாதவன் தேர்வு செய்யப்பட்ட போதும், கைவிடப்பட்டது.  

## திரைப்படங்கள்
| ஆண்டு | படம் | மொழி | குறிப்பு |
| --- | --- | --- | --- |
| 1998 | *சயிலனட் ஸ்கீம்* | ஆங்கிலம் |  |
| 2001 | *இஸ்டம்* | தெலுங்கு |  |
| 2003 | *அலை* | தமிழ் |  |
| 2009 | *யாவரும் நலம்* | தமிழ் |  |
| *யாவரும் நலம்* | இந்தி |  |  |
| 2012 | *இஸ்க்* | Telugu |  |
| 2014 | *மனம்* | தெலுங்கு |  |
| 2016 | *24* | தமிழ் |  |
| 2017 | *ஹலோ* | தெலுங்கு | } |

## விருதுகள்
;தேசிய திரைப்பட விருதுகள், இந்தியா  
- சிறந்த தன்னம்பிக்கை திரைப்படத்திற்கான தேசிய விருது (இயக்குநர்) *சயிலன்ட் ஸ்கீம்* (1998)

;தென்னிந்திய பிலிம்பேர் விருதுகள்  
- சிறந்த இயக்குனருக்கான பிலிம்பேர் விருது - தெலுங்கு - *மனம்* (2014)

## ஆதாரங்கள்
# பல்லவி சா



**பல்லவி சா** (*Pallavi Shah*) என்பவர் ஓர் இந்திய சதுரங்க விளையாட்டு வீர்ர் ஆவார். இவர் 1979 ஆம் ஆண்டு நவம்பர் மாதம் 15 ஆம் நாள் பிறந்தார். இந்தியப் பெண்கள் அனைத்துலக மாசுட்டர் என்ற பட்டம் இவருக்கு 1999 ஆம் ஆண்டு வழங்கப்பட்டது.  

## வாழ்க்கை வரலாறு

உலக இளையோர் சதுரங்கச் சாம்பியன் பட்டப் போட்டிகளின் வெவ்வேறு வயது பிரிவு போட்டிகளில் பல்லவி சா கலந்து கொண்டுள்ளார். 2001 ஆம் ஆண்டில் கொழும்பில் நடைபெற்ற பெண்கள் உலக சதுரங்க சாம்பியன் பட்டத்தின் போட்டியின் ஆசிய மண்டல போட்டியில் பல்லவி வெற்றி பெற்றார். பெண்கள் உலக சதுரங்கச் சாம்பியன் பட்டப் போட்டியின் வெளியேற்றும் சுற்று போட்டியில் பங்கேற்ற இவர் அண்டோவனேட்டா சிடெஃபனோவாவிடம் தோற்று வெளியேறினார்.  

பெண்கள் சதுரங்க ஒலிம்பியாடு போட்டிகளில் இவர் இந்தியாவின் சார்பில் பங்கேற்று விளையாடினார்:.  
- ஏரவானில் 1996 இல் நடைபெற்ற பெண்களுக்கான 32 ஆவது சதுரங்க ஒலிம்பியாடு போட்டியில் (+3, =2, -2),
- எலிசுட்டாவில் 1998 இல் நடைபெற்ற 33 ஆவது சதுரங்க ஒலிம்பியாடு போட்டியில் (+4, =5, -1)
- இசுதான்புல்லில் 2000 இல் நடைபெற்ற 34 ஆவது சதுரங்க ஒலிம்பியாடு போட்டியில் (+1, =0, -4) புள்ளிகள் எடுத்தார்.
# சந்திரலேகா (1997 திரைப்படம்)



***சந்திரலேகா*** என்பது 1997 இல் வெளிவந்த இந்தியத் திரைப்படமாகும். இந்த திரைப்படம் மலையாளம் மொழியில் வெளிவந்த நகைச்சுவத் திரைப்படமாகும். இப்படம் பிரியதர்சன் இயக்கினார். ஃபாசில் தயாரித்தார்.  

மோகன்லால், சீனிவாசன், சுகன்யா, நெடுமுடி வேணு, மற்றும் இன்னொசென்ட் ஆகியோர் இத்திரைப்படங்களில் நடித்துள்ளனர். எஸ். பி. வெங்கடேஷ் இத்திரைப்படத்திற்கு இசையமைத்துள்ளார்.  

## நடிகர்கள்
- மோகன்லால் - அப்புக்குட்டன்
- சுகன்யா - சந்திரிகா வர்மா
- பூஜா பாத்ரா
- நெடுமுடி வேணு
- இன்னொசென்ட்
- சீனிவாசன்
- எம். ஜி. சோமன்
- சுகுமாரி (நடிகை)
- கொச்சி ஹனீஃபா
- டி. பி. மகாதேவன்
- ரேனா
- அனில் கபூர்

## ஆதாரங்கள்
# அம்பலகாரர்

**அம்பலகாரர்** என்போர் தமிழகத்தில்  
புதுக்கோட்டை, தஞ்சாவூர், திருச்சி, திருவாரூர், நாகப்பட்டிணம், சிவகங்கை, மதுரை, இராமநாதபுரம், பெரம்பலூர் மற்றும் கரூர் ஆகிய மாவட்டங்களில் பரவி வாழும் ஒரு இனக்குழுவினராவர். இவர்கள் தமிழகத்தின் சமூகங்களில் ஒன்றான முத்துராஜா (முத்தரையர்) சாதிப் பட்ட பெயர்களுள் ஒன்றாகும். இவர்கள் வாழும் கிராமங்களில் ஊர்த்தலைவர்களாக அம்பலகாரர்கள் இருந்து வருகிறார்கள். இவர்கள் தங்களது பெயருக்குப் பின்னால் "அம்பலம்" "அம்பலகாரர்" "அம்பலத்தார் "என்ற வார்தையைப் பட்டமாகப் பயன்படுத்திக் கொள்கின்றனர். சில இடங்களில் முக்குலத்தோர் மக்களும் அம்பலம் என அறியப்படுகின்றனர்.
# நட்டாக்கி பிரியங்கா



**நட்டாக்கி பிரியங்கா** (*Nutakki Priyanka*) என்பவர் ஓர் இந்திய சதுரங்க விளையாட்டு வீர்ர் ஆவார். இவர் 2002 ஆம் ஆண்டு சூன் மாதம் 01 ஆம் நாள் பிறந்தார். இந்தியப் பெண்கள் அனைத்துலக மாசுட்டர் என்ற பட்டம் இவருக்கு 2018 ஆம் ஆண்டு வழங்கப்பட்டது.  

## வாழ்க்கை வரலாறு

இளையோர் சதுரங்கச் சாம்பியன் பட்டப் போட்டிகளின் வெவ்வேறு வயது பிரிவு போட்டிகளில் நட்டாக்கி பிரியங்கா கலந்து கொண்டு வெற்றிகளைப் பெற்றுள்ளார். ஒன்பது வயதுக்கு உட்பட்டோர் பிரிவில் 2011, பதினோரு வயதுக்கு உட்பட்டோர் பிரிவில் 2013, 13 வயதுக்கு உட்பட்டோர் பிரிவில் 2015 போன்றவை இவருடைய வெற்றிகள் ஆகும்.  

2012 ஆம் ஆண்டில் நடைபெற்ற பெண்களுக்கான ஆசிய இளையோர் சதுரங்க சாம்பியன் பட்டப் போட்டியில் 10 வயதுக்கு உட்பட்டோர் பிரிவுப் போட்டியிலும், பெண்களுக்கான உலக இளையோர் சதுரங்க சாம்பியன் பட்டப் போட்டியில் 10 வயதுக்கு உட்பட்டோர் பிரிவுப் போட்டியிலும் போட்டியிட்டு நட்டாக்கி பிரியங்கா வெற்றிகள் பெற்றார்.  
2018 ஆம் ஆண்டு ஆகத்து மாதம் ரீகா தொழில்நுட்ப பல்கலைக்கழக சதுரங்கச் சாம்பியன் பட்ட்த்தின் ஏ பிரிவு போட்டியில் மிகச் சிறந்த பெண் சதுரங்க வீராங்கனை என்ற பட்டம் இவருக்குக் கிடைத்தது.
# இச்சை



'', ஐயரானிமஸ் பாஸ் என்ற ஜெர்மானியரது ஓவியம்]]  

**இச்சை** அல்லது **ஆசை** என்பது ஒரு பொருள் அல்லது ஓர் உணர்வைத் தீர்ப்பதற்கான சூழ்நிலைக்கு ஆழ்ந்த ஆர்வத்தை அல்லது ஏக்கத்தை உருவாக்குகின்ற ஓர் உளவியல் சக்தியாகும்.  
இச்சை என்பது பாலியல், காதல், பணம் அல்லது சக்தி போன்ற எந்த வடிவத்தையும் எடுக்க முடியும். சாதாரணமாக உணவின் மீதான இச்சை என்பது தேவைக்கான உணவைத் தேடுவதிலிருந்து வேறுபட்டதாகும்.  

## சமயங்களில் இச்சை

சமயங்கள் குறிப்பாக கிறித்துவமானது பெருவிருப்பம், இச்சை இவற்றுக்கிடையே ஒரு வேறுபாட்டை வரையறுக்கின்றது. இச்சை என்பது ஓர் ஆசை அல்லது பொருத்தமற்ற ஆசையாகும். மேலும் இது வலுவானதும், நீதியற்ற வகையிலும் வரும் ஒழுக்கமற்றது என வகைப்படுத்துகிறது. அதே நேரம் சரியான நோக்கத்திற்காகக் கொள்ளும் ஆசையானது கடவுளால் கொடுக்கப்பட்ட ஒழுக்கமானதாகக் கருதப்படுகிறது  

### பௌத்தம்
பௌத்த மெய்யியல் தத்துவங்களின் அடிப்படையில், இச்சையானது ஒரு குறிப்பிட்ட இடத்தைக் கொண்டுள்ளது. புத்தமதம் கூறும் அடிப்படையான நான்கு உண்மைகளில் இரண்டாவதாக இச்சை குறிப்பிடப்படுகிறது.  

அனைவரது வாழ்விலும் துன்பம் என்பது இயற்கையானது.  

ஆசையே துன்பத்திற்குக் காரணம்.  

ஒருவருடைய வாழ்விலும் இயற்கையிலேயே துன்பத்தை அறுக்கும் வழி உள்ளது.  

ஆசையை அறுத்தல் என்பதே ஒருவருடைய வாழ்வில் துன்பத்தைப் போக்கும் வழியாகும்.  

இச்சையானது ஒரு குறிப்பிட்ட பொருள் மீதான, அதனோடு இணைந்திருத்தல், அதனைக் குறிப்பாகச் சுட்டுதல் ஆகிய உள்ளார்ந்த உண்ர்ச்சிகரமான விருப்பமாகும். இது வடிவு, உணர்ச்சி, அறிவு (ஞானம்), மனப்பான்மை, உணர்வுநிலை எனப்படும் ஐந்து ஸ்கந்தங்கள் என்பவற்றுடன் தொடர்புடையதாகும். இந்த விடயங்களின் சில சேர்க்கைகளால் நமக்குள் ஆசை உருவாகின்றன. எனவே ஆசையே ஒருவரது இழிநிலைக்கு பொதுவான இறுதியான காரணமாக இருக்கிறது. மேலும் குறிப்பிட்ட துன்பத்திற்கான உடனடி வேர்க்காரணமாகவும் ஆசையே இருக்கின்றது.  

ஆசையை இல்லாமல் ஆக்குதல் அல்லது ஆசையிலிருந்து விடுபடுதல் என்பது பொதுவாகத் தவறாகவே புரிந்துகொள்ளப்படுகிறது. முக்திநிலையை அல்லது ஏழு கொடிய பாவங்களிலிருந்து விடுபட விருப்பம் கொள்ளாமல் அவரது இச்சையுடன் இறந்துபோதலால், ஒருவர் தன் சுய திருப்திக்காக செய்த தலையாய கர்மாவானது அவரது ஒவ்வொரு பிறவியிலும் பின்தொடர்ந்து வந்துகொண்டே இருக்கும். அதனால் மீண்டும் மீண்டும் வாழ்க்கைச் சக்கரத்தில் முடிவே இல்லாமல் பிறவி எடுக்க வேண்டியதாகிறது. அவ்வாறின்றி சரியான வழியில் வாழ்தல், வாழ்க்கையைப் பற்றிய சரியான விழிப்புணர்வு ஆகியவை சிலரால் கண்டுபிடிக்கப்பட்டு வாழ்வில் கடைபிடிக்கப்பட்டு வந்துள்ளது.  

ஸ்ரீ வத்சம் என்று சொல்லக்கூடிய ஒரு முடிவற்ற முடிச்சுக் குறியீடு ஒன்றை சரியான உலக கண்ணோட்டத்தோடு ஒப்பிடும்போது, அது முடிவற்ற இந்த வாழ்க்கையைப் பற்றிய குறியீடாகும். இது ஒருவர் உலக இச்சையிலிருந்து விடுபட்டு விடுதலையடைய விரும்பும் அந்த நபரைக் குறிப்பதாகும் பிரதிபலிப்பதாகும். இவ்வுலக வாழ்வின் மீதான பற்றுகளுக்கு நான்கு விடயங்கள் காரணங்களாய் உள்ளன. சடங்குகள், உலகப்பற்று, மகிழ்ச்சி, மற்றும் சுயம் ஆகியவையே அவையாகும். இந்த நான்கினையும் விழிப்புணர்வுடன் அறிந்து, நன்னெறியைப் பின்பற்றி வாழ்பவர்களை, அருகத நிலையை அடைந்தவர் என பௌத்தம் கூறுகிறது.  

ஆசையை அறுக்கவேண்டுமெனில், அதன் திட்டமிடப்படாத விளைவுகளை முதலில் அறிந்துகொள்ள வேண்டும். மேலும் விழிப்புணர்வுடன் கூடிய நேர்மையான எண்ணம், நேர்மையான பேச்சு, நேர்மையான நடத்தை, வாழ்வாதாரங்கள், நேர்மையான முயற்சி ஆகியவற்றுடன் ஆசை அமர்ந்துள்ள இடத்தினையும் அறிந்து மனதை ஒருமுகப்படுத்த வேண்டும்.
# மிகவும் பிற்படுத்தப்பட்ட வகுப்பினர், தமிழ்நாடு

**மிகவும் பிற்படுத்தப்பட்டோர்** (*Most Backward Classes in Tamilnadu*) தமிழ்நாட்டில் 41 சாதியினர்களை மிகவும் பிற்படுத்தப்பட்டோர் பட்டியலில் தமிழ்நாடு அரசு வைத்துள்ளது. கல்வி மற்றும் வேலைவாய்ப்புகளில் சீர்மரபினருடன் சேர்த்து மிகவும் பிற்படுத்தப்பட்ட சாதியினர்களுக்கு 20% இட ஒதுக்கீடு தமிழ்நாடு அரசு வழங்கியுள்ளது.  

## மிகவும் பிற்படுத்தப்பட்டோர் பட்டியல்
1. அம்பலக்காரர்
1. ஆண்டிப்பண்டாரம்
1. பெஸ்தா, சீவியர்
1. பட்ராஜீ (சத்திரிய ராஜீக்கள் நீங்கலாக)
1. போயர், ஒட்டர்
1. தாசரி
1. தொம்மரா
1. எரவள்ளர் (இவ்வினத்தவர்கள் பட்டியலில் பழங்குடியினராக உள்ள (கன்னியாகுமரி மாவட்டத்திலும், தென்காசி வட்டம், செங்கோட்டை வட்டம் நீங்கலாக)
1. இசை வேளாளர்
1. ஜம்புவானோடை
1. ஜங்கம்
1. ஜோகி
1. கொங்குச் செட்டியார் (கோயம்புத்தூர் மற்றும் ஈரோடு மாவட்டம் மாவட்டங்களில் மட்டும்)
1. கொரச்சா
1. குலாலர், குயவர், கும்பரர் (தஞ்சாவூர், நாகப்பட்டினம், திருவாரூர், புதுக்கோட்டை, இராமநாதபுரம், சிவகங்கை, விருதுநகர், திருநெல்வேலி மற்றும் தூத்துக்குடி மாவட்டங்கள்)
1. குன்னுவர் மன்னாடி
1. குறும்பர், குறும்ப கவுண்டர்
1. குறு உறனி செட்டி
1. மருத்துவர், நாவிதர், மங்கலா, வேலக்கட்டலவா, வேலக்கட்டல நாயர் மற்றும் புரோனோபகாரி
1. மோண்ட் கொல்லா
1. மவுண்டாடன் செட்டி
1. கேந்திரா, மேதரா
1. முட்டலகம்பட்டி
1. நரிக்குறவர்
1. நோக்கர்
1. வன்னிய குல சத்திரியர் (வன்னியர், வன்னியா, வன்னியகவுண்டர், கவுண்டர் அல்லது கண்டர், படையாட்சி, பள்ளி மற்றும் அக்னி குல சத்திரியர் உட்பட)
1. பரவர் (இச்சமுதாயத்தினர் பட்டியல் வகுப்பினராக உள்ள (கன்னியாகுமரி மாவட்டத்திலும், தென்காசி வட்டம், செங்கோட்டை வட்டம் நீங்கலாக, கிறித்துவ மதத்திற்கு மாறியவர் உட்பட)
1. மீனவர் (பர்வதராஜகுலம், பட்டணவர், செம்படவர் கிறித்துவ மதத்திற்கு மாறியவர் உட்பட)
1. முக்குவார் அல்லது முகயர் (கிறித்துவ மதத்திற்கு மாறியவர் உட்பட)
1. புன்னன், வேட்டுவ கவுண்டர்
1. பண்ணையார் (கன்னியாகுமரி மாவட்டத்தில் கதிகாரர் நீங்கலாக)
1. சதாத ஸ்ரீ வைஷ்ணவ (சதானி, சட்டாடி மற்றும் சட்டாட வைஷ்ணவ உட்பட)
1. சோழிய செட்டி
1. தெலுங்குப் பட்டி செட்டி
1. தொட்டிய நாயக்கர் (ராஜகம்பளம், கொல்லாவர், சில்லவர், தொக்களவார் மற்றும் தொழுவ நாயக்கர்)
1. தொண்டைமான்
1. வலையர் (செட்டிநாடு வலையர் உட்பட)
1. வண்ணார் (சலவைத் தொழிலாளர்), அகசா, மடிவளா, ஏகாலி, ராஜகுல, வேலுத்தடார் மற்றும் ராஜாகா உட்பட) (இச்சமூகத்தினர் பட்டியலிடப்பட்ட சாதிகளாக இருக்கும் (கன்னியாகுமரி மாவட்டத்திலும், தென்காசி வட்டம், செங்கோட்டை வட்டம் நீங்கலாக)
1. வேட்டைக்காரர்
1. வேட்டுவ கவுண்டர்
1. யோகீஸ்வரர்

## இவற்றையும் காண்க
- சீர்மரபினர்
- இந்திய நடுவண் அரசு அறிவித்துள்ள இதர பிற்படுத்தப்பட்டவர்களின் பட்டியல் – தமிழ்நாடு
- பிற்படுத்தப்பட்டோர்
- கிரீமிலேயர்
- மிகவும் பிற்படுத்தப்பட்டோர்
- இதர பிற்படுத்தப்பட்ட வகுப்பினர்
- பட்டியல் சமூகத்தினரும் பட்டியல் பழங்குடியினரும்
- பொருளாதாரத்தில் நலிந்த பிரிவினர்
- முன்னேறிய வகுப்பினர்
- ஜம்மு காஷ்மீரில் இட ஒதுக்கீடு
- தமிழக சாதிகள் பட்டியல்
# சர்வம் தாளமயம்



**சர்வம் தாளமயம்** (sarvam thaalamayam) இந்தியத் திரைப்படமாகும். இதனை ராஜீவ் மேனன் இயக்கினார். இப்படம் 2019ஆம் ஆண்டு பிப்ரவரி 1ஆம் தேதியன்று வெளியானது. இப்படத்தில் இசையமைப்பாளரும் நடிகருமான ஜி. வி. பிரகாஷ் குமார் மற்றும் நடிகை அபர்னா பாலமுரளி ஆகியோர் முக்கிய கதாபாத்திரங்களில் நடித்துள்ளனர். இப்படத்தில் நெடுமுடி வேணு, வினீத், சாந்தா தனஞ்செயன் மற்றும் குமரவேல் ஆகியோர் துணை கதாபாத்திரங்களில் நடித்துள்ளனர். இசையமைப்பாளர் ஏ. ஆர். ரஹ்மான், ஒளிப்பதிவாளர் ரவி யாதவ் மற்றும் படத்தொகுப்பாளர் அந்தோனி ஆகியோர் இப்படத்தில் முக்கிய பங்களித்துள்ளனர்.  

## நடிகர்கள்

- ஜி .வி. பிரகாஷ் குமார்
- அபர்னா பாலமுரளி
- நெடுமுடி வேணு
- வினீத்
- சாந்தா தனஞ்செயன்
- இளங்கோ குமரவேல்
- திவ்யதர்ஷினி
- ரவி பிரகாஷ்
- மாரிமுத்து
- பாலா சிங்

சிறப்புத் தோற்றமாக  

- உன்னி கிருஷ்ணன்
- ஸ்ரீநிவாஸ்
- சிக்கில் குருசரண்
- கார்த்திக்
- பாம்பே ஜெயஸ்ரீ

## தயாரிப்பு
2000ஆம் ஆண்டில் வெளிவந்த கண்டுகொண்டேன் கண்டுகொண்டேன் திரைப்படத்தை தொடர்ந்து இயக்குநர் ராஜீவ் மேனனின் சர்வம் தாளமயம் மூன்றாவது திரைப்படமாகும். இப்படம் மார்ச் 2016ஆம் ஆண்டில் தயாரிப்பு தொடங்கியது. நடிகை சாய் பல்லவி முக்கிய பெண் கதாபாத்திரத்தில் நடிக்க இப்படக்குழு தேர்வு செய்தனர். சில காரணங்களினால் இப்படம் தற்காலிகமாக தயாரிப்பு நிறுத்திவைக்கப்பட்டது. நீண்ட இடைவேளைக்குப் பின்னர், நடிகை சாய் பல்லவிக்குப் பதிலாக மலையாளத் திரைப்பட நடிகை அபர்னா பாலமுரளியை தேர்வு செய்தனர். ரவி யாதவ் ஒளிப்பதிவாளராகவும் மற்றும் அந்தோனி படத்தொகுப்பாளராகவும் முடிவு செய்தனர்.  

## இசை
இப்படத்தில் ஆறு பாடல்கள் உள்ளன. இயக்குநர் ராஜீவ் மேனன் ஒரு பாடலை இசையமைத்துள்ளார். பாடலாசிரியர்கள் மதன் கார்க்கி, அருண்ராஜா காமராஜ் மற்றும் நா.முத்துகுமார் ஆகியோர் இப்படத்திற்கு பாடல்களை இயற்றியுள்ளனர். நவம்பர் 18ஆம் தேதியன்று ஏ.ஆர்.ரஹ்மான் தனது டிவிட்டர் பக்கத்தில் திரைப்பட பாடல்களை வெளியிடப்பட்டது. இப்பாடல்கள் தெலுங்கில் பாடலாசிரியர்கள் ராகெந்து மெளலி மற்றும் தியாகராஜா ஆகியோர் இயற்றியுள்ளனர்.
# மலரினும் மெல்லிய



***மலரினும் மெல்லிய*** (malarinum melliya) 2008 இல் வெளியான தமிழ் காதல் திரைப்படம். பி. எஸ். செல்வராஜ் இயக்கத்தில் விக்னேஷ், வர்ஷினி, பெரியார்தாசன், மற்றும் சிவசக்ரவர்த்தி ஆகியோர் நடித்தனர். சுகுமாரி ராஜமனோகரன் தயாரிப்பில் சௌந்தர்யன் இசையமைப்பில் 9 மே 2008 இல் வெளியானது. விக்னேஷிற்கு பின்னணி குரல் வழங்கிய கே. பி. சேகர் தமிழக அரசு திரைப்பட விருதுகள் 2007 ஆம் ஆண்டிற்கான சிறந்த பின்னணி குரல் கொடுப்பவர் (ஆண்) விருது பெற்றார்.  

## கதைச்சுருக்கம்

கிராமத்திற்கு வரும் பள்ளி ஆசிரியர் ஒரு பெரிய வீட்டின் முன் மக்கள் கூடிநிற்பதைப் பார்த்து அந்த கிராமத்தைச் சேர்ந்த பெரியவரிடம் (பெரியார்தாசன்) அதற்கானக் காரணத்தைக் கேட்கிறார். அந்த கிராமத்தின் தலைவர் இளங்கோ (விக்னேஷ்) மரணப்படுக்கையில் இருப்பதாகச் சொல்லி, இளங்கோவின் வாழ்க்கைப் பற்றிக் கூறுகிறார்.  

பணக்காரரான சுந்தரவதனம் (சிவ சக்கரவர்த்தி) அந்த கிராமத்தினர் உயர்வாக மதிக்கும் பெரிய மனிதர். அவருடைய மூத்த மகன் இளங்கோ (விக்னேஷ்) தந்தையின் வழிநடப்பவர். சுந்தரவதனம் காதல் திருமணத்தை எதிர்ப்பவர். அந்த ஊர்க் கோயிலின் அர்ச்சகர் பெண் சந்தியாவும் (வர்ஷினி) இளங்கோவும் காதலிக்கிறார்கள். அந்த ஊரில் காதலிப்பவர்களுக்குத் தண்டனை வழங்கி அவர்களைப் பிரிக்கும் சுந்தரவதனம் மகனின் காதலைக் கேள்விப்பட்டு, சந்தியாவின் தந்தையை அவமானப்படுத்துகிறார். இதனால் இளங்கோ தந்தையை எதிர்த்துப் பேசுகிறான். அதிர்ச்சியில் மாரடைப்பு ஏற்பட்டு சுந்தரவதனமும் அவர் மனைவியும் இறக்கின்றனர். இதற்கு சந்தியாவும் அவள் தந்தையும்தான் காரணம் என்று அவர்களை ஊரைவிட்டுத் துரத்துகின்றனர். போகும் முன் சந்தியா தன் காதல் உண்மையானது என்று இளங்கோவிடம் சொல்லிவிட்டுச் செல்கிறாள். இளங்கோ அவனது தந்தையின் பொறுப்புகளை ஏற்று அந்தக் கிராமத்தின் தலைவராகிறான். அவன் திருமணம் செய்துகொள்ளாமல் அந்த கிராமத்திற்காக வாழ்கிறான், என்று கதையைக் கூறி முடிக்கிறார்.  

திருமணம் செய்துகொள்ளாமல் வாழும் சந்தியா இறக்கும்தருவாயில் இருக்கும் வயதான தன் காதலன் இளங்கோவைக் காண வருகிறாள். வாழ்க்கையில் இணைய முடியாத சந்தியாவும் இளங்கோவும் தங்கள் மரணத்தில் ஒன்றாக இணைகின்றனர்.  

## நடிகர்கள்

- விக்னேஷ் - இளங்கோ
- வர்ஷினி - சந்தியா
- சிவசக்ரவர்த்தி - சுந்தரவதனம்
- பெரியார்தாசன்
- பி. எஸ். செல்வராஜ்
- ஜாய்
- தாதா முத்துக்குமார் - அர்ச்சகர்
- முத்துக்காளை
- நெல்லை சிவா
- கோபி
- விஜயபாஸ்கர்
- வீரா
- புதுகை மணிமாறன்
- சுந்தர்
- லதா - இளங்கோ சகோதரி
- ஷர்மிளா - இளங்கோ சகோதரி
- மகேஸ்வரி
- கற்பகம்
- நாகலட்சுமி

## தயாரிப்பு

இப்படத்தின் படப்பிடிப்பு புதுக்கோட்டை, கொடைக்கானல், அறந்தாங்கி, நாட்டரசன்கோட்டை, திருச்சிராப்பள்ளி, தஞ்சாவூர், ஸ்ரீபெரும்புதூர் மற்றும் சென்னை ஆகிய ஊர்களில் நடந்தது. மலரினும் மெல்லிய படத்தில் விக்னேஷ், வர்ஷினிக்குக் கொடுத்த முத்தம் பரபரப்பாக பேசப்பட்டது.  

## இசை

படத்தின் இசையமைப்பாளர் சவுந்தர்யன். பாடலாசிரியர்கள் முத்து விஜயன், கவிமுகில், சீர்காழி சிற்பி மற்றும் பாலமுருகன் ஆகியோர். ராம நாராயணன், கலைப்புலி ஜி. சேகர் பங்கேற்ற பாடல் வெளியீட்டு நிகழ்ச்சியில் கார்த்தி பாடல்களை வெளியிட்டார்.  

| 1 | கண்ணுகொட்ட | ரஞ்சித், ரோஷிணி | 4:46 |  |
| --- | --- | --- | --- | --- |
| 2 | நிஜமாய் நிஜமாய் | முகேஷ், வினயா | 4:27 |  |
| 3 | அடடா அடடா | முகேஷ் | 4:45 |  |
| 4 | விழியோரமாய் | முகேஷ் | 4:51 |  |
| 5 | காதல் சம்மதம் | வினயா | 4:28 | } |

## வெளியீடு

இப்படம் வணிகரீதியில் தோல்விப்படமானது .
# கோலங்கள்



**கோலங்கள்** (Kolangal) 1995 இல் வெளிவந்தத் தமிழ்த் திரைப்படமாகும். இதனை ஐ. வி. சசி இயக்கியுள்ளார். இப்படத்தில் ஜெயராம் மற்றும் குஷ்பூ ஆகியோர் முன்னணி பாத்திரங்களில் நடித்திருந்தனர். ஹென்றி இதனைத் தயாரிக்க, , இசையமைப்பு இளையராஜா , 1995 செப்டம்பர் 15 அன்று வெளியிடப்பட்டது  
## கதை
கங்கா (குஷ்பூ), ஒரு தமிழ்ப்பெண் இவருக்கு இந்தி தெரியாது , மும்பையிலுள்ள தனது தோழி மாலினியை சந்திக்க வருகிறார். அங்கு பைரவனை (ரகுவரன்) சந்திக்கிறார், மாலினியைத் தனக்கும் தெரியும் என்று கூறி கங்காவை ஒரு விடுதியில் விற்று விடுகிறார். அங்கு சென்ற தமிழ்நாடு காவல்துறை விடுதியிலுள்ள அனைத்து தமிழ்ப்பெண்களையும் காப்பாற்றுகின்றனர். ஆனந்த் (ஜெயராம்) என்ற காவல் அதிகாரி கங்காவின் நிலைமையை அறிந்து யாருக்கும் தெரியாமல் ரகசியத் திருமணம் செய்து கொள்கிறார்.,  

ஆனந்தின் தாய் கற்பகம் (கே. ஆர். விஜயா), மாமா, சுந்தரபாண்டி (ஆர். சுந்தர்ராஜன்), அண்ணன். சங்கர் மற்றும் அவரது குடும்பம், ஆகியோருடன் கூட்டுக்குடும்பமாக ஒரே வீட்டில் ஒன்றாக வாழ்ந்து வருகின்றனர்.பைரவன் கங்கைவைத் தேடி அங்கே வர, குடும்பத்தில் ஏற்படும் குழப்பங்களை எவ்வாறு ஆனந்தும், கங்காவும் எதிர்கொள்கின்றனர் என்பது படத்தின் முடிவு சொல்கிறது.  

## நடிகர்கள்

- ஜெயராம் - ஆனந்த்
- குஷ்பூ - கங்கா
- ரகுவரன் - பைரவன்
- ராஜா - ராஜேஷ்
- கஸ்தூரி - உமா
- சரத் பாபு - சங்கர்
- வைஷ்ணவி - அர்ச்சனா
- சஞ்சய் - விஜய்
- சங்கவி - சங்கீதா
- கே. ஆர். விஜயா - கற்பகம்
- ஆர். சுந்தர்ராஜன் - சுந்தரபாண்டி
- செந்தில் - முருகா
- வாசுகி - அஞ்சலி
- நாசர்
- நிழல்கள் ரவி
- டெல்லி கணேஷ்
- விஜய சந்திரிகா
- ஷர்மிளி - சரோஜா
- குமரி முத்து
- ஆர். என். ஆர். மனோகர் - மாதவன்

## தயாரிப்பு
ஆரம்பத்தில் இயக்குநர் பரதன் இயக்குவதாக இருந்தது, ஆனால் ,பின்னர் அவருக்கு பதிலாக ஐ. வி. சசி இயக்கினார்.. மேலும் படத்தயாரிப்பின் போது இயக்குநர் பிரதாப் போத்தன் இயக்குவதாகவும் , நடிகர் அரவிந்த்சாமி இப்படத்தில் நடிப்பதாகவும் ஒரு வதந்தி இருந்தது, ஆனால் அது எதுவும் நடக்கவில்லை.  
## விருதுகள்
**1995 தமிழக அரசு திரைப்பட விருதுகள்**  
- வெற்றி – தமிழக அரசு வழங்கிய சிறந்த திரைப்படத்திற்கான விருதுகளில் இரண்டாம் பரிசினை பெற்றது
- வெற்றி – சிறந்த நடிகை - குஷ்பூ

## ஒலித்தொகுப்பு

1995இல் வெளிவந்த ஆறு பாடல்கள் அடங்கிய இதன் இசையமைப்பு இளையராஜா. 1995, பாடல்களை வாலி எழுதியுள்ளார்.  

| எண் | பாடல் | பாடியோர் | காலம் |  |
| --- | --- | --- | --- | --- |
| 1 | 'மௌன ராகம்' | எஸ். ஜானகி | 5:16 |  |
| 2 | 'நேத்து பாத்தாலே' | மனோ, எஸ். ஜானகி | 7:01 |  |
| 3 | 'ஒரு கூத்தில்' | மனோ, லேகா | 5:10 |  |
| 4 | 'தமிழன் படைச்சு' | மனோ, சித்ரா | 5:04 |  |
| 5 | 'தெற்கு வீசும்' | அருண்மொழி ,லேகா | 5:47 |  |
| 6 | 'உல்லாச பூங்கதிரே' | சித்ரா | 4:54 | } |
# சேத்தன் பாபூர்

**சேத்தன் பாபூர்** (*Chetan Baboor*) என்பவர் ஓர் இந்திய மேசைப் பந்தாட்ட வீர்ர் ஆவார். இவர் 1974 ஆம் ஆண்டு ஏப்ரல் 22 ஆம் நாள் பிறந்தார். இந்தியாவின் அனைத்துலக மேசைப் பந்தாட்ட சாம்பியனாக சேதன் பாபூர் கருதப்படுகிறார். விளையாட்டுத் துறையில் சிறந்து விளங்குபவர்களுக்காக இந்தியாவில் வழங்கப்படும் மிக உயர்ந்த விருதான அருச்சுனா விருது 1997 ஆம் ஆண்டு இவருக்கு வழங்கப்பட்டது. இவர் கர்நாடகாவிலுள்ள ஓலெனராசிபுராவின் பாபுர் காம்மி சமூகத்தைச் சேர்ந்தவர் ஆவார். நான்கு முறை தேசிய சாம்பியன் என்ற தலைப்புப் பட்டத்தையும், பொதுநலவாய சாம்பியன் பட்ட மேசைப் பந்தாட்ட போட்டிகளில் இரண்டு முறை தங்கப் பதக்கத்தையும் சேத்தன் வென்றிருக்கிறார். சேத்தன் இந்தியாவின் லக்னோ நகரில் பிறந்தவர் என்றாலும் கர்நாடகா, தமிழ்நாடு மற்றும் பெட்ரோலியம் விளையாட்டு கட்டுப்பாட்டு வாரியம் மற்றும் சுவீடனின் நிறுவனம் ஒன்று என அவற்றின் பிரதிநிதியாக விளையாடினர். தன்னுடைய விளையாட்டு சாதனைகளைத் தவிர இராத்திரிய வித்யாலயா பொறியியல் கல்லூரியிலிருந்து ஓர் இயந்திரவியல் பொறியாளர் பட்டத்தையும் மற்றும் தண்டர்பேர்ட் குளோபல் மேலாண்மை நிறுவனத்திலிருந்து ஒரு முதுகலை வணிக நிர்வாகப் பட்டமும் பெற்றவராக உள்ளார்.  

தன்னுடைய முதுகலை வணிக நிர்வாகப் படிப்பை முன்னிட்டு சேத்தன் தன்னுடைய 27 ஆவது வயதில் மேசைப்பந்து விளையாடுவதை நிறுத்தினார். அப்போதிலிருந்து வணிகவியல் ஆலோசகராக பணிபுரிந்து வருகிறார். 1999 ஆம் ஆண்டு உலகத் தரவரிசையில் 68 ஆவது இடத்தில் இருந்ததே மேசைப் பந்தாட்ட்த்தில் இவரது சிறந்த சாதனையாக இருந்து வருகிறது. 2004 ஆம் ஆண்டு இவர் உலகச் சாம்பியன் பட்டப் போட்டியில் கலந்து கொண்டதும் சிறப்பான சாதனையாகவே கருதப்படுகிறது.  

பெங்களுரு/நியூயார்க் நகரங்களில் இவர் தற்போது வசித்து வருகிறார். ஆசிய விளையாட்டுகளின் தொகுப்பாளராக தொலைக்காட்சியில் பணிபுரிகிறார். இவை தவிர ஆக்சுடிரியா இங்க் என்ற ஒரு நிறுவனத்தில் முதல்வராகவும் பணியில் நீடிக்கிறார்.
# தேனி மலை மாடு


**தேனி மலை மாடுகள்** தேனி மலைப்பகுதியில் கூட்டம் கூட்டமாக இருக்க கூடியது. இந்த இனத்தில் கரும்போர், செம்போர் எனக் கூடிய உடம்பில் வண்ணமுள்ள மாடுகள் காணப்படும். இதனுடைய காளைகள் ஜல்லிக்கட்டு, ரேக்ளா போட்டிகளுக்குச் சிறந்தவை எனக் கருதப்படுகிறது. என்றாலும், அண்மை காலம் வரை தேனி மலை மாடுகள் பல கிராமத்தினர் சேர்ந்து நடத்தும் ஜல்லிக்கட்டில் பெரும்பாலும் கலந்து கொண்டதில்லை. கிராம அளவில் நடத்தப்படும் மஞ்சு விரட்டில் இம்மாடுகள் கலந்து கொள்வது வழக்கம். முன்பு, வனப்பகுதிகளில் மலைமாடுகள் மேய்ச்சலுக்கு செல்ல அனுமதிக்கப்பட்டு வந்தது. ஆனால், சமீபகாலமாக மலைமாடுகளை வனப்பகுதியில் மேய்ச்சலுக்கு விட வனத்துறை மறுத்து வருவதால் இப்பகுதியிலுள்ள விவசாயிகள் மிகுந்த சிரமத்திற்கு உள்ளாகி வருகிறார்கள்.
# பொட்டாசியம் அமைடு



**பொட்டாசியம் அமைடு** (*Potassium amide*) என்பது KNH<sub>2</sub>, என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பொட்டாசியம் நேர் மின்னயனியும் அமோனியா இணைகாரமும் சேர்ந்து பொட்டாசியம் அமைடு உருவாகிறது. இத்திண்மம் மஞ்சள் பழுப்பு நிறத்தில் காணப்படுகிறது. ஒரு பூச்சிக் கொல்லியாக இச்சேர்மம் பயன்படுகிறது.  

## தயாரிப்பு

பொட்டாசியம் உலோகத்துடன் வாயு நிலை அமோனியாவை வினைபுரியச் செய்து பொட்டாசியம் அமைடு தயாரிக்கப்படுகிறது. இதற்குப் பதிலாக பொட்டாசியம் ஆக்சைடுடன் திரவ அமோனியாவை -50 ° செ வெப்பநிலையில் வினைபுரியச் செய்தும் மாற்று முறையில் தயாரிக்கப்படுகிறது.